Saioa Alkaiza

Saioa Alkaiza Guallar (Iruñea, Nafarroa Garaia, 1991ko urtarrilaren 17a) kazetaria, bertsolaria eta idazlea da. 2020ean eta 2021ean Iruñeko Bertso paper lehiaketa irabazi zuen. 2021eko Nafarroako Bertsolari Txapelketa irabazi zuen. 2025ean Igartza literatura‑sorkuntzarako beka irabazi zuen. 

 Bizitza 
Kazetaritzan lizentziatua, genero berdintasun eta antropologia masterrak dauzka. 

 Lan ibilbidea 

 Kazetari 
Kazetari aritu da hainbat hedabidetan: BERRIA, Nafarroako HITZA, Euskalerria irratia... Irrati horretako Sanfermintza saioan egindako elkarrizketa batek eman zion genero berdintasunaren kazetaritza saria (Kazetaritza Praktika Onen saria Iruñeko Udaleko Berdintasun alorrak emandakoa).

 Bertsolari  
Nafarroako hainbat bertso eskolatan ibilitakoa eta hamaika plazatan parte hartutakoa da, baita Nafarroako Bertsolari Txapelketan ere. 2021eko Nafarroako Bertsolari Txapelketa irabazi zuen. 2022an Euskal Herriko Bertsolari Txapelketako finalaurrekoen bigarren itzulira iritsi zen.

Bestalde, bertso jarriengatik hainbat aitortza jaso ditu: Iruñeko Bertso paper lehiaketa irabazi zuen, 2020ean eta 2021ean.  

 Idazle 
Literaturari dagokionez, saritua izan da zenbait sariketetan: Iruñeko Udalak antolatutako Egile Berriendako Euskarazko Literatur Lehiaketan, narrazio alorrean, lehen (2020an eta 2021ean) eta bigarren (2019an eta 2017an) sariak eskuratu zituen; 2022an, Bilboko Udalak antolatutako Gabriel Aresti narrazio lehiaketa irabazi zuen; eta 2023an, Geuretik Sortuak beka. 

2025eko irailean Igartza literatura‑sorkuntzarako beka irabazi zuen eta ‘Katu ileak txandaletan’ izeneko eleberria aurrera eramateko aukera izan zuen Beasaingo Udalak, CAF enpresak eta Elkarrek sustatuko literatura‑sorkuntzarako bekari esker. Protagonista Nahia izeneko 40 urte inguruko emakume bat da eta familia pobre batetik dator. «Deitu prekarietatea, deitu pobrezia, deitu nahi duzun bezala, baina horren irudikapena egin nahi izan dut», azaldu zuen Saioa Alkaizak. Hala ere, uko egin zion saria jasotzeari CAF diru-emaile delako. Bere hitzetan: «palestinar herriaren kontra Israel gauzatzen ari den genozidioan CAFek inplikazioa duela salatzeko».


 Bertsolari Txapelketak 
 Nafarroako Eskolarteko Bertsolari Txapelketa
 Txapelduna (2): 2008 eta 2009
 Nafarroako Bertsolari Txapelketa:
 Txapelduna (1): 2021
 Hirugarrena (1): 2025
 Bosgarrena (1): 2023
 Finalaurrekoak (6):  2010,  2011, 2013, 2015, 2017 eta 2019
 Bertsolari Txapelketa Nagusia:
 Finalaurreak (1): 2022

 Sariak eta errekonozimenduak 
 Mariano Izeta sariketa (1): 2014

 2017 eta 2019: Egile berriendako euskarazko literatur sariketako bigarren saria.
 2020: Kazetaritza Praktika Onen saria Iruñeko Udaleko Berdintasun alorrak ematen duena. Genero berdintasunaren kazetaritza saria.
 2020: Iruñeko I. Bertso paper lehiaketa irabazi zuen. 
 2021:  Iruñeko II. Bertso paper lehiaketa irabazi zuen.
 2020 eta 2021: Egile berriendako euskarazko literatur sariketako lehen saria.
 2022: Bilboko Gabriel Aresti errelato sariketan, lehen saria. 
 2023: 'Geuretik Sortuak' beka.

 Erreferentziak 

 Kanpo estekak 

 Hodei Iruretagoiena: «Saioa Alkaiza Guallar, Nafarroako txapelduna: “'Bertsolaria naiz' esan behar izan diot neure buruari, sinesteko”», Berria, 2021-11-30.

Kategoria:Nafarroa Garaiko bertsolariak
Kategoria:Emakume bertsolariak
Kategoria:Iruindarrak
Kategoria:Euskal Herriko LGBT pertsonak
Kategoria:Nafarroa Garaiko kazetariak
Kategoria:Emakume kazetariak
Kategoria:Nafarroa Garaiko idazleak
Kategoria:Emakume idazleak